钦定古今图书集成/历象汇编/岁功典/第007卷 > 春秋繁露 > 《天地之行篇》
## 钦定古今图书集成/历象汇编/岁功典/第007卷 > 春秋繁露 > 《天地之行篇》

天地之行美也。是故春袭葛，夏居密阴，秋避杀，冬风
避重漯，就其和也。衣欲常漂，食欲常饥，体欲常劳，而
无长佚居多也。凡天地之物，乘以其泰而生，厌于其
胜而死，四时之变是也。故冬之水气，东加于春而木
生，乘其《泰》也。春之生西至金而死，厌于胜也。生于木
者，至金而死，生于金者至火而死。春之所生而不得
“过秋，秋之所生不得过夏，天之数也。饮食臭味，每至
一时，亦有所胜有所不胜之理，不可不察也。四时不
同气，气各有所宜，宜之所在，其物代美，视代美而代
养之，同时美者杂食之，是皆其所宜也。”故荠以冬美
而芬，以夏成，此可以见冬夏之所宜服矣。冬，水气也。
荠，甘味也。乘于水气而美者，甘胜寒也。荠之为言济
与济大水也。夏，火气也，芬，苦味也。乘于火气而成者，
苦胜暑也。天无所言而意以物，物不与群物同时而
生死者，必深察之，是天所告人也。故荠成告之甘，芬
成告之苦也。君子察物而成告，谨是以至荠不可食
之时，而尽远甘物，至芬，成就也。天独所代之成者，君
子独代之，是冬夏之所宜也。春秋杂物其和。而冬夏
代服其宜。则当得天地之美。四时和矣。